Поддршка од ЕУ за градење доверба на Западен Балкан

**Водич за поднесување предлог-проекти на првиот јавен повик** **до граѓанските организации**

14 јуни 2023 година

Целта на Водичот е да ги информира заинтересираните граѓански организации и здруженија за процесот на поднесување предлог-проекти на Јавниот повик до граѓанските организации за поднесување предлог-проекти, како дел од проектот „Поддршка од ЕУ за градење доверба на Западен Балкан“.

Регионалниот проект „Поддршка од ЕУ за градење доверба на Западен Балкан“ е финансиран од Европската Унија, а го спроведува Програмата за развој на Обединетите нации (УНДП). Проектот започна на 1 јануари 2023 година и ќе трае четири години. Со проектот се обезбедува експертиза и поддршка на судството и органите на прогонот во Босна и Херцеговина, Црна Гора, Северна Македонија, Србија и Косово[[1]](#footnote-1). Поконкретно, во Република Северна Македонија, проектот се фокусира на зајакнување на капацитетите на правосудните органи и на активности за подигање на свеста за справување со рецидивите од конфликтите и промовирање на помирувањето по пат на регрантирање на граѓанските организации.

Севкупно, сите интервенции имаат за цел подобрување на дијалогот во рамките на општествата и помеѓу етничките групи околу минатите конфликти, сѐ со визија за постигнување одржлив мир во регионот и создавање поотпорни општества и посилна општествена кохезија.

Во Северна Македонија, меѓуетничкиот дијалог и дијалогот меѓу заедниците, меѓу другото и како дел од поширок регионален контекст, остануваат важно прашање кое не е неоптоварено од предизвиците со кои се соочува земјата и општеството. Иако меѓуетничките односи останаа стабилни; Охридскиот рамковен договор и понатаму се спроведува; а власта има(ше) позитивен пристап кон регионалната соработка и добрососедските односи, сè уште постои потреба да се зголеми довербата и да се зближат заедниците од различните средини.

Затоа, во Северна Македонија, проектот ќе соработува со самоникнатите (грасрут) чинители за подигање на јавната свест, вклучително и дијалог и размена меѓу широк спектар на засегнати страни, особено младите и идните креатори на јавното мислење за да придонесе кон градење доверба преку јавно застапување и активизам за промовирање на помирувањето, меѓуетничкиот дијалог, и дијалогот околу минатото.

Проектот, исто така, ефективно ја вклучува и родовата компонента, по пат на системска примена на родовата перспектива и родово-одговорна правда и услуги засновани на права во осмислувањето и спроведувањето на активностите и политиките.

## Механизам за регрантирање

Механизмот за регрантирање се реализира по пат на конкурентен и отворен повик за предлог-проекти. Целите на механизмот за регрантирање се:

* справување со рецидивот од конфликтите и промовирање на помирувањето (на пр. меѓуопштествен и меѓугенерациски дијалог, образование за транзициска правда, младинско ангажирање),
* подобрување на јавната свест за минатите конфликти,
* спроведување и објавување на истражувања (меѓу другото и документирање на злосторствата, загубите на човечки животи, позитивните примери на меѓуетничка солидарност),
* јавно застапување,
* истражувања на историјата и настава, изработка и спроведување на пилот-наставни програми за транзициска правда и градење доверба.

## Времетраење и буџет на проектот

Финансиските средства за поддршка на механизмот за регрантирање изнесуваат 1.200.000 евра и ќе бидат распределени меѓу петте (5) јурисдикции-учеснички врз основа на конечната одлука на Регионалниот комитет за избор и во согласност со проектниот документ.

Финансиските средства за поддршка на механизмот за регрантирање за Република Северна Македонија изнесуваат 57,400.00 евра и ќе бидат распределени врз основа на конечната одлука на Регионалната комисија за избор и во согласност со проектниот документ.

**Времетраење на предложениот проект**: Минимум четири (4) месеци, максимум дваесет и четири (24) месеци.

**Краен рок за процесот на аплицирање**: 12 јули 2023 година, среда, до 17:00 часот

**Минималниот износ по грант е 5.000 евра**

**Максималниот износ по грант е 20.000 евра**

Забелешка: Секој грант може да се додели на проект спроведуван од еден субјект што ги исполнува проектните услови, или од два или повеќе субјекти (конзорциум) што ги исполнуваат проектните услови; доколку се избере втората опција, само еден субјект е подносител (водечка организација), а доколку е избран, тој субјект потпишува договор за грант со мала вредност со УНДП Северна Македонија, а потоа сноси одговорност за спроведувањето пред донаторот.

## КАНДИДАТИ КОИ ГИ ИСПОЛНУВААТ проектните услови (ПОДОБНИ КАНДИДАТИ)

Подобни кандидати за добивање грантови се:

* граѓански организации, невладини организации регистрирани во соодветна правна форма во Република Северна Македонија, кои работат на промоција и заштита на транзициската правда, човековите права и социјалниот дијалог; подобни, исто така, може да бидат и невладини спортски здруженија и клубови, во комбинација со другите критериуми наведени погоре;
* невладини академски или образовни институции;
* невладини организации чија област на дејствување е насочена кон културниот развој;
* граѓански организации и невладини организации кои имаат докажано искуство во работата со млади, особено на теми поврзани со помирувањето, меѓуетничкиот дијалог, конфликтите и разрешувањето на конфликти, правните аспекти на конфликтите и последиците од (вооружените) конфликти;
* граѓански организации и невладини организации кои имаат докажано искуство во спроведувањето проекти, пишувањето анализи/трудови или организирањето дијалози за вооружениот конфликт во Северна Македонија од 2001 година.

## Критериуми за избор

Организациите избрани за регрантирање треба да се особено насочени кон промовирање на **активности и резултати во следните области**:

* Јавни дебати, медиумски кампањи, меѓу другото и оние на социјалните медиуми, и други активности за досегнување до јавноста со цел да се промовира справување со минатото врз основа на факти;
* Национални/регионални истражувања, академска размена и програми за практикантство за истражувачи од општествените науки кои се фокусираат на транзициската правда, унапредувањето на меѓуетничките односи и солидарноста;
* Изработка и/или пилотирање на нови универзитетски наставни програми за студии за транзициска правда и мир кои ги вклучуваат родовите аспекти, со акцент на контекстот на регионот;
* Промовирање на различни форми на меѓуопштествен и меѓуетнички дијалог, особено младинскиот дијалог и младинската ангажираност, за надминување на рецидивите од минатото и промовирање на помирувањето и поблиските меѓуетнички односи;
* Промовирање на дијалог во врска со рецидивите од минатото кој ги вклучува родовите аспекти со феминистички пристапи кон помирувањето;
* Зајакнување или градење одржливи партнерства помеѓу граѓанското општество (вклучувајќи ги и самоникнатите иницијативи) и институциите – на национално или локално/општинско ниво – насочени кон промовирање на меѓуетничкото помирување и помнење (запомнување) врз основа на факти, како и дијалог за минатото;
* Поддршка на уметниците и културните дејци и промовирање на артивизмот (уметнички активизам) во справувањето со рецидивите од минатото и промовирање на помирувањето.

Изборот на предлог-проектот ќе се изврши врз основа, меѓу другото, и на:

* проценетото влијание на предлог-проектот врз подигањето на јавната свест за унапредување на меѓуетничкиот дијалог и помирувањето,
* потенцијалот на предложениот проект да придонесе за системски промени,
* одржливоста на интервенцијата,
* предвидените трошоци (исплатливост).

|  |  |  |  |
| --- | --- | --- | --- |
|  | Критериуми | Вредност | Максимум бодови |
| 1 | Квалификации и искуство на главниот кандидат и партнерите | 40% | 400 |
| 2 | Релевантност на предлог-проектот, методологијата, пристапот и планот за спроведување | 40% | 400 |
| 3 | Одржливост на предлог-проектот | 10% | 100 |
| 4 | Економичност и релевантност на буџетот | 10% | 100 |
|  | Вкупно | 100% | 1000 |

Во рамките на критериумите за избор, дополнителна тежина ќе се даде на предлог-проектите кои:

* имаат влијание врз надградбата на капацитетите и одржливоста во развојот на локалните самоникнати иницијативи и организации;
* ги вклучуваат властите и институциите, меѓу другото и на локално/општинско ниво како партнери во промовирањето на вклучувањето на родовата компонента и инклузивно меѓуетничко помнење и дијалог за минатото врз основа на факти;
* вклучуваат значителни меѓуетнички партнерства (на национално и регионално ниво);
* го промовираат образованието и подемот на млади лидери (во обликувањето на јавното мислење, стручни лица, во политиката, итн.) во транзициската правда и помирувањето кои ја вклучуваат родовата компонента;
* ја промовираат улогата на жените како нови стручни лица и лидери во подем во областа на транзициската правда и помирувањето;
* служат за развивање и испробување на иновативни пристапи кои ја вклучуваат родовата компонента во механизмот на кажување на вистината во транзициска правда и се залагаат за преземање одговорност за воените злосторства и помирување.

## Институционално уредување

Избраната организација ќе потпише договор за грант со мала вредност со УНДП Северна Македонија.

Се поттикнува поднесување апликации во партнерство од две или повеќе граѓански организации или други институции од централно или локално ниво. Во такви случаи, мора да биде наведен главниот кандидат и да се достави договор за партнерство меѓу организациите. Партнерската организација може да користи дел од проектните средства и да спроведува поврзани активности, додека водечката организација (главниот кандидат) потпишува договор со УНДП и сноси одговорност за реализацијата, обезбедувањето квалитет и поднесувањето извештаи за севкупниот проект. Во ваков случај, улогите и одговорностите на партнерската организација треба јасно да бидат наведени во предлог-проектот, вклучувајќи го акцискиот план и буџетот.

Избраните граѓански организации обезбедуваат редовни наративни и финансиски извештаи во согласност со насоките и барањата на УНДП, врз основа на буџетот и акцискиот план.

## Пакет за апликација

**Задолжителната проектна документација** за кандидатите на граѓански организации мора да го содржи следново:

**Анекс 1 Предлог-проект**

**Анекс 2 Преглед на буџетот и план за трошоци**

**Анекс 3 Изјава за (непостоење на) двојно финансирање**

**Анекс 4 Договор за партнерство (ако е применливо)**

Дополнителната документација за кандидатите мора да го содржи следново:

* Копија (примерок) од важечко уверение за регистрација на субјектот/организацијата (за сопственикот на проектот/ главниот кандидат и проектните партнери, доколку ги има);
* Копија од статутот на организацијата (водечка организација и партнери);
* Копија од конечниот годишен финансиски извештај за претходните 3 години (биланс на состојба и биланс на успех за 2020, 2021 и 2022 година) одобрен од раководното тело на главниот кандидат, освен ако организацијата е основана во тековната година (водечка организација);
* Копија од годишниот наративен извештај на организацијата за претходната година (водечка организација);
* Копии од договорите за вработување на основниот проектен тим ангажиран во спроведувањето проектот или Писма со намера потпишани од поединците со кои би бил потпишан договор во случај на одобрување на предлогот;
* Уверение/потврда дека граѓанската организација нема обврски за даноци и придонеси заклучно со месецот што му претходи на месецот во кој е објавен Јавниот повик, односно во кој е поднесено барањето (уверението го издава релевантниот даночен орган) (кандидат и партнери).

## Поднесување на пакетот за апликација

Сите потребни документи треба да се поднесат на следната е-пошта: **[maja.stojanoska@undp.org](mailto:maja.stojanoska@undp.org). Оваа адреса на е-пошта е единствената соодветна адреса за поднесување на апликациите и за сите прашања во врска со Повикот за предлог-проекти.**

Предметот на е-поштата, која во прилог го содржи пакет за апликација треба да гласи „Поддршка од ЕУ за градење доверба на Западен Балкан: Предлог проект на првиот јавен повик за граѓански организации во 2023 година“.

Крајниот рок за поднесување на апликациите е **12 јули 2023 година, среда, до 17:00 часот.** Во случај кандидатот да не достави дел од документацијата, канцеларијата на УНДП во Северна Македонија ќе го контактира за да ги поднесе потребните документи во рок од **најмногу** **пет работни дена.**

Сите кандидати кои поднеле апликации на Повикот, а кои се прифатени или одбиени, ќе бидат писмено известени за одлуката во врска со нивниот предлог-проект. Резултатите ќе бидат објавени и на: [www.undp.org/north-macedonia](http://www.undp.org/north-macedonia).

## Процес на избор и евалуација

Апликациите за грант ќе бидат доставени до секоја од канцелариите на УНДП кои учествуваат во регионот, врз основа на територијата каде што е регистриран апликантот или главниот апликант во случај на конзорциум. Во случајот на Северна Македонија, апликациите се поднесуваат до Канцеларијата на УНДП во Република Северна Македонија на македонски јазик.

Првичниот избор на апликациите го врши Локалнaта комисија за избор формирана на ниво на Канцеларијата на УНДП во Република Северна Македонија. Конечниот избор го врши Регионалната комисија за избор, во која секоја канцеларија на УНДП вклучена во проектот е застапена со свој претставник, врз основа на принципот на усогласеност со критериумите за избор и квалитетот. Во случај на предлози со еднаков квалитет, Регионалната комисија за избор може да ги земе предвид и критериумите за правична распределба и застапеност меѓу предлозите номинирани од канцелариите на УНДП. УНДП води сметка да не постои судир на интереси кај било кој од членовите на комисијата за избор на локално и регионално ниво.

Евалуацијата се состои од два вида на проверка – административна проверка и проверка на предлог проектот.

## АДМИНИСТРАТИВНА ПРОВЕРКА

|  |  |  |  |
| --- | --- | --- | --- |
|  | Услови/Документи | Да | Нe |
| 1. | Пакетот за аплицирање е поднесен во пропишаниот рок |  |  |
| 2. | Задолжителната документација е поднесена во пропишаните обрасци |  |  |
| 3. | Предложениот буџет е во согласност со јавниот повик (5,000-20,000 EUR) |  |  |
| 4. | Копија (примерок) од важечко уверение за регистрација на субјектот/организацијата (за сопственикот на проектот/ главниот кандидат и проектните партнери, доколку ги има); |  |  |
| 5. | Копија од статутот на организацијата (водечка организација и проектните партнери); |  |  |
| 6. | Копија од конечниот годишен финансиски извештај за претходните 3 години (биланс на состојба и биланс на успех за 2020, 2021 и 2022 година) одобрен од раководното тело на главниот кандидат, освен ако организацијата е основана во тековната година (водечка организација); |  |  |
| 7. | Копија од годишниот наративен извештај на организацијата за претходната година (водечка организација); |  |  |
| 8. | Копии од договорите за вработување на основниот проектен тим ангажиран во спроведувањето проектот или Писма со намера потпишани од поединците со кои би бил потпишан договор во случај на одобрување на предлогот и нивни биографии; |  |  |
| 9. | Потпишана изјава за (непостоење на) двојно финансирање |  |  |
| 10. | Потпишан договор за партнерство (доколку е применливо) |  |  |

Причини за дисквалификација:

* Доколку граѓанската организација доставила некомплетна документација и по барањето за доставување документација која недостасува
* Доколку граѓанската организација доставила неточни информации
* Доколку граѓанската организација се обиде да прибере доверливи информации, влијае на комисијата за евалуација или на УНДП за време на процесот на евалуација.

## евалуација на проектниот предлог

Проценката на квалитетот на проектот, вклучувајќи го и предложениот буџет, ќе се врши во согласност со критериумите утврдени во Табелата за оценување, која е составен дел на овој документ. Табелата за оценување се состои од 4 делови, од кои секоја носи одреден број поени. Максималниот број на поени што може да ги добие апликантот е 1000. Секој член на Локалниот комитет за селекција потпишува индивидуална табела, а сите членови потпишуваат колективна табела за оценување за секој предлог проект. Рангирањето на предлог-проектите се врши на тој начин што прво се рангира оној со најмногу вкупни поени. Откако Локалната комисија за селекција ќе донесе одлука, таа ги испраќа предлог-проектите до Одборот за избор на регионално ниво за конечен избор.

**ТАБЕЛА ЗА ОЦЕНУВАЊЕ**

|  |  |  |  |
| --- | --- | --- | --- |
| **Критериуми** | | **Вредност** | **Максимум бодови** |
| 1 | **КВАЛИФИКАЦИИ И ИСКУСТВО НА ГЛАВНИОТ КАНДИДАТ И ПАРТНЕРИТЕ** | 40% | 400 |
| 1.1 | Главниот кандидат има искуство во водење проекти (проектен менаџмент):   1. 1-2 години искуство во водење проекти (проектен менаџмент) - **40 бода** 2. 3-4 години искуство во водење проекти - **75 бода** 3. Повеќе од 5 години искуство во водење проекти - **100 бода** | 10% | 100 |
| 1.2 | Постои јасна евиденција за претходното искуство на главниот кандидат во областите поврзани со (пот)целите и критериумите на Повикот за предлог-проекти (ПП):   1. **ниско ниво на претходно искуство** (1 проект релевантен за темите на ПП спроведен во изминатите 3 години) – **40 бода** 2. **средно ниво на претходно искуство** (2 проекти релевантни за темите на ПП спроведени во изминатите 3 години) - **75 бода** 3. **високо ниво на претходно искуство** (повеќе од 3 проекти релевантни за темите во ПП спроведени во изминатите 3 години) - **100 бода** | 10% | 100 |
| 1.3 | Број и квалификации на лицата вработени во, или ангажирани од организацијата, кои ќе го спроведуваат проектот:   1. 2-3 квалификувани лица – **40 бода** 2. 4-5 квалификувани лица – **75 бода** 3. 6 и повеќе од 6 квалификувани луѓе – **100 бода**   \*Квалификациите ќе се мерат врз основа на договорите и кратките биографии на проектниот тим | 10% | 100 |
| 1.4 | Годишниот промет на главниот кандидат во последните три години е:   1. 10.000 ЕУР - 15.000 ЕУР- **40 бода** 2. 15.001 ЕУР - 20.000 ЕУР- **60 бода** 3. Повеќе од 20.001 ЕУР- **80 бода** | 8% | 80 |
| 1.5 | Релевантност на партнерите вклучени во проектот (граѓанските организации се поттикнуваат да соработуваат со други граѓански организации):   1. Воспоставено ново партнерство за овој Повик за предлог-проекти - **5 бода** 2. Партнери кои спроведуваат слични проекти повеќе од 2 години – **10 бода** 3. Партнери кои спроведуваат слични проекти повеќе од 4 години – **15 бода** 4. Партнери кои спроведуваат слични проекти повеќе од 6 години – **20 бода** | 2% | 20 |
| **2** | **РЕЛЕВАНТНОСТ НА ПРЕДЛОГ-ПРОЕКТОТ, МЕТОДОЛОГИЈА, ПРИСТАП И ПЛАН ЗА СПРОВЕДУВАЊЕ** | **40%** | **400** |
| 2.1 | Предложениот пристап и стратегија за постигнување на проектните резултати се солидни и соодветствуваат со ПП:   1. донекаде соодветствуваат- **40 бода** 2. претежно соодветствуваат – **75 бода** 3. целосно соодветствуваат - **100 бода** | 10% | 100 |
| 2.2 | Предложените активности јасно придонесуваат кон очекуваните резултати во согласност со анализата на проблемот и целта на ПП:   1. донекаде придонесуваат – **40 бода** 2. претежно придонесуваат – **75 бода** 3. целосно придонесуваат - **100 бода** | 10% | 100 |
| 2.3 | Плановите за управување со ризици и следење (мониторинг) се јасно дефинирани и поврзани со очекуваните резултати:   1. донекаде јасно дефинирани – **10 бода** 2. претежно јасно дефинирани – **30 бода** 3. целосно јасно дефинирани - **50 бода** | 5% | 50 |
| 2.4 | Предложените цели и активности јасно ја вклучуваат перспективата на родовата еднаквост:   1. донекаде ја вклучуваат – **40 бода** 2. претежно ја вклучуваат – **75 бода** 3. целосно ја вклучуваат – **100 бода** | 10% | 100 |
| 2.5 | Дополнителна тежина се дава на предлог-проектите со можност за создавање системски промени. Предлог-проектот треба:   * да има влијание врз надградбата на капацитетите и одржливоста во развојот на локалните самоникнати иницијативи и организации * да ги вклучува властите и институциите, меѓу другото и на локално/општинско ниво како партнери во промовирањето на вклучувањето на родовата компонента и инклузивното меѓуетничко помнење и дијалог за минатото врз основа на факти * да вклучува значителни меѓуетнички партнерства (на национално и регионално ниво) * да го промовира образованието и подемот на млади лидери (во обликувањето на јавното мислење, стручни лица, во политиката, итн.) во транзициската правда и помирувањето кои ја вклучуваат родовата компонента * да ја промовира улогата на жените како нови стручни лица и лидери во подем во областа на транзициската правда и помирувањето * да служи за развивање и испробување на иновативни пристапи кои ја вклучуваат родовата компонента во механизмот на кажување на вистината во транзициска правда и се залагаат за преземање одговорност за воените злосторства и помирување   До 3 критериуми – **25 бода**  3 до 6, вклучувајќи 6 критериуми – **50 бода** | 5% | 50 |
| **3** | **ОДРЖЛИВОСТ НА ПРЕДЛОЖЕНИОТ ПРОЕКТ** | **10%** | **100** |
|  | Очекуваните резултати од проектот се одржливи:   1. донекаде одржливи – **30 бода** 2. претежно одржливи – **75 бода** 3. целосно одржливи – **100 бода** | 10% | 100 |
| **4** | **ЕКОНОМИЧНОСТ И РЕЛЕВАНТНОСТ НА БУЏЕТОТ** | **10%** | **100** |
|  | Предложениот буџет е економичен, релевантен и реално остварлив:   1. донекаде реален – **40 бода** 2. претежно реален – **70 бода** 3. целосно реален - **100 бода** | 10% | 100 |
| **Вкупно** | | **100%** | **1000** |

## ПАРТНЕРСТВА

Кандидатите можат да аплицираат самостојно или во партнерство со други граѓански организации. Еден ист апликант може да биде водечка организација во максимум еден проект и во исто време партнерска организација во друг проект, со проценка на човечките и техничките капацитети за спроведување на предложените проектни активности на Јавниот повик.

Партнерството помеѓу проектните партнери е регулирано со Договорот за партнерство (Анекс 4), кој е составен дел на проектната апликација. Приложениот образец на Договорот за партнерство не е задолжителен, но Договорот мора да содржи податоци за сите партнери вклучени во спроведувањето на проектот, како и јасен опис на природата на партнерството, како и обврските на партнерската организација и меѓусебниот однос на организациите. Партнерите на водечката организација учествуваат во креирањето и реализацијата на проектот, на таков начин што можат да реализираат одредени проектни активности. Во тој случај, партнерската организација може да биде и корисник на финансиските средства на проектот, согласно Договорот за партнерство. Во тој случај, водечката невладина организација е одговорна за пренос на дел од средствата на партнерската организација. Исто така, водечката организација е одговорна пред донаторот за вкупниот износ на финансиски средства и реализацијата на сите активности, вклучително и оние активности и ресурси што ги реализира граѓанската организација која е партнер во проектот. При извршувањето на активностите, сите правила за спроведување на проектот важат подеднакво за водечките и партнерските организации.

Соработници се оние организации и институции кои придонесуваат за реализација на проектните активности, но проектните средства за реализација на проектните активности, доделени со овој Јавен повик, не можат да се префрлат на соработниците.

1. За Европската Унија, оваа ознака не е во спротивност со позициите за статусот и е во согласност со Резолуцијата 1244/1999 на Советот за безбедност на ОН и мислењето на МСП за прогласувањето независност на Косово. За УНДП, сите референци за Косово се подразбираат во контекст на Резолуцијата 1244 (1999) на Советот за безбедност. [↑](#footnote-ref-1)